Source: http://www.bihon.ro/s-au-detasat-in-sfertul-trei/news-20091030-03333092
Timestamp: 2017-09-20 00:30:56+00:00

Document:
S-au detaşat în sfertul trei - BIHON
S-au detaşat în sfertul trei
30. octombrie 2009 15:42
Poloiştii de la CSM Frigo Conty au câştigat cu scorul de 8-5 primul meci cu Dinamo. Imagini | Video: CSM Frigo Conty Oradea – Dinamo 8-5
Prima întâlnire a derby-ului din turul Superligii Naţionale de polo, dintre CSM Frigo Conty şi Dinamo, a fost adjudecată fără probleme de orădeni. Onorându-şi statutul de favoriţi, elevii antrenorului Cornel Gordan au început bine partida, Diaconu şi Kincses înscriind pentru 2-0, scorul primului sfert. A urmat apoi o sincopă a gazdelor, care au ratat câteva bune oportunităţi în sfertul secund. Scăpaţi cu bine de atâtea ocazii, dinamoviştii au profitat de câteva inxactităţi ale orădenilor, reuşind să egaleze, prin golurile lui Goanţă, scor 2-2.
Inepuizabilul Kádár
Pauza a fost un sfetnic bun pentru gazde, care au izbutit să se desprindă în sfertul trei. Kádár a marcat printr-un şut magnific pentru 3-2, după care Dinamo a mai egalat o dată, prin Al. Matei, după ce acesta a ratat o lovitură de la 5 metri. A fost ultima situaţie de egalitate pe tabela de marcaj, sfertul trei încheindu-se cu scorul de 6-4, goluri marcate de Kádár, Kincses, respectiv Szabó. Ultimul sfert a fost la discreţia gazdelor. Inepuizabilul Kádár, cel mai bun om din bazin, a mărit la trei goluri avantajul orădenilor printr-un alt şut spectaculos, scor 7-4, şi meciul era practic jucat.
„Veteranul” dinamovist Adrian Creţu a mai înscris o dată, dar partida se încheie cu scorul de 8-5, Baidoc stabilind scorul final. A fost o victorie clară pentru echipa orădeană, care confirmă startul bun din actuala ediţie a Superligii. Cea de-a doua partidă dintre CSM Frigo Conty şi Dinamo are loc sâmbătă la Bazinul Olimpic „Ioan Alexandrescu”, cu începere de la ora 12.
CSM Frigo Conty – Dinamo 8-5 (2-0, 0-2, 4-2, 2-1)
CSM Frigo Conty: Barát, D. Creţu – portari; Samuilă, Baidoc, Diaconu, B. Câmpianu, Popoviciu, Tarnoveţchi, Kincses, Andrei Creţu, Monostori, Kádár, Negrean. Antrenor: Cornel Gordan
Dinamo: Stoenescu, Nenciu – portari; Oanţă, Demeter, Goanţă, Maklari, Szabó, Ad. Creţu, Necşulescu, Al. Matei, G. Georgescu, A. Georgescu, Al. Matei. Antrenori: Liviu Răducanu, Doru Spânu
Arbitri: Radu Nechita (Cluj-Napoca), Manole Manea (Bucureşti)
Taguri: Conty, csm, dinamo, fost, Frigo, kadar, pentru, scorul, sfertul, trei

References: CSM 
 CSM 
 CSM 
 CSM 

CSM 

CSM